Napadi "pogodili" manje gradove
Amerikanci koji su udaljeni od poprišta zbivanja, u manjim gradovima duž sporednih puteva, takodje su osetili šok, gnev i žalost
Prodavačica i kantautorka Sindi Grejson živi u Nakadočesu, u istočnom Teksasu, delimično zbog toga što voli da bude daleko od stresa velikog grada. Ona prati vesti, ali ratovi i nemiri izgledaju tako daleko Pa ipak, ona ističe da su teroristički napadi pre deset godina doneli strahovanja i u njihov mali grad. Kad je svemirski šatl Kolumbija eksplodirao iznad Teksasa 2003.godine, razbacavši ostatke po gradu i njenom zemljištu, ona je prvo pomislila da je u pitanju teroristički napad. Mnogi od 30 hiljada gradjana Nakadočesa imaju lične veze sa američkim ratom protiv terorizma. Karolin Adams ima dva sina u američkoj vojsci. Ona misli da su američke operacije u Avganistanu i ubistvo Osame bin Ladena u Pakistanu umanjili pretnju od terorizma. Penzionisana lekarka Kerol Gregori tuguje zbog svih žrtava i patnji u ratovima i pita se da li oni zbilja štite naciju. Jedan od ljudi koji su zaduženi za bezbednost gradjana u Nakadočesu je policijski narednik Gregori Souel. On ukazuje da je Nakadočes danas bolje zaštićen no ikada ranije zbog finansijske pomoći američkog Sekretarijata za unutrašnju bezbednost: Souel priča da je federalna pomoć pomogla gradovima u istočnom Teksasu da saradjuju na formiranju mreže za vanredne situacije, koja je u stanju da odgovori na svaku vrstu katastrofe. Život je ovde najvećim delom spor i lak. Čak i emocionalni uticaj tog užasnog dana pre deset godina je ublažen, kaže Arči Mekdonald, profesor istorije na Stiven Osten univerzitetu u Nakadočesu. MekDonald smatra da će 11. septembar vremenom postati poput drugih istorijskih datuma koje Amerikanci sada mirno obeležavaju, kao Dan nezavisnosti. “ I, dok se obeležava deseta godišnjica napada na Sjedinjene Države gradjani se i dalje nadaju da će oni, njihova zajednica i zemlja ostati bezbedni.